હવે દોથ્રાકીયન્સ એવા લીડરને ફોલો કરે છે, જે શક્તિશાળી હોવા ઉપરાંત અત્યારસુધી હાર્યો ન હોય. કોઈ દોથ્રાકિયન્સથી પણ નહીં !! ઉપરથી અગાઉ કહ્યું તેમ ઘોડા પર તેની માસ્ટરી હોય. શક્તિની આગળ તે લોકો નમે છે. પરંતુ પોતાનો એ જ શાસક જો નબળો પૂરવાર થાય તો તેને છોડીને તે લોકો ચાલ્યા જાય છે. ખાલની છાતીમાં તલવારનો ઘા થયા બાદ તે મૃત્યુશૈયા પર હોય છે. ઘોડા પર માંડ સવારી કરી શકતો હોય છે. એટલે તે પોતાના ઘોડા પરથી પડી જાય છે, ત્યાં આગામી ખાલ બનવાના સપનામાં રાચતો દોથ્રાકિયન્સનો એક સેનાપતિ બોલી ઉઠે છે, ‘‘જે ખાલ ઘોડાની સવારી ન કરી શકે, તે ખાલ કોઈ દિવસ સેનાને લીડ પણ ન કરી શકે દ્રોગોની અમને જરૂર નથી.’’